**SKUPŠTINA STONOTENISKOG SAVEZA CRNE GORE**

**Z A P I S N I K**

**Sa 7. sjednice Skupštine STSCG održane 13. januara 2019. godine**

­­––––––––––––––––––––––––––––––––––––––––––––––––––––––––

**Podgorica 13. januara 2019. godine**

STSCG

Skupština

Br: 01-

Podgorica 13. januar 2019. godine

Sjednici prisustvuju: predsjednik Skupštine Vukadin Babović, potpredsjednici Skupštine Željko Šoć i Slobodan Madžarević, Predsjednik STSCG Ratko Dedić, generalni sekretar Saveza Sunčica Rogić. Delegati: STK Budućnost – Vesko Petričević, STK Valdanos – Jovica Franeta, STK Budva – Milan Bojanić, STK Spin – Nenad Raičević, STK Gorštak – Duško Milošević, STK Boka – Zoran Vujičić, STK Novi – Ranko Boca, STK Jedinstvo – Željko Jakovljević, STK Ivangrad – Goran Premović, STK Budim – Dijana Zonjić, STK Budimlja – Saša Šćekić, STK Luča – Dejan Bašanović, STK Tivat – Branko Starčević i STK Lovćen – Čedomir Damjanović. Ispred Paraolimpijskog komiteta prisustvovao je Ratko Radović.

Odsustvuju: delegati STK Nikšić, STK Mornar, STK Ibar

Sjednicom je predsjedavao Vukadin Babović, predsjednik Skupštine STSCG.

Za ovu sjednicu utvrđen je sljedeći

**D N E V N I R E D**

1. Usvajanje zapisnika sa prethodne sjednice

2. Izmjene Statuta i dokumenata koje su u nadležnosti Skupštine STSCG

3. Pitanja i predlozi

Dnevni red je jednoglasno usvojen.

1.

Skupština je jednoglasno usvojila Zapisnik sa prethodne sjednice u tekstu koji je dostavljen za ovu sjednicu.

2.

Na predlog predsjednika Skupštine na ovoj sjednici razmatrano je samo usaglašavanje Statuta STSCG sa Zakonom o sportu, dok se razmatranje pravilnika odlaže za narednu sjednicu. Statut je razmatran član po član.

Glasanje je obavljeno za usklađivanje člana 17 (nakon izmjena postaje član 16). Dvanaest delegata glasalo je za predlog Upravnog odbora, koji je usvojen i to: delegati STK Budva, STK Tivat, STK Gorštak, STK Budućnost, STK Budimlja, STK Luča, STK Ivangrad, STK Lovćen, STK Budim i STK Valdanos, kao i predsjednik Skupštine i potpredsjednik Željko Šoć.

Pet delegata glasalo za predlog ovog člana koji je dao STK Novi: delegati STK Spin, STK Boka, STK Jedinstvo, STK Novi, kao i potpredsjednik Slobodan Madžarević.

Izmijenjeni predlog Upravnog odbora za član 16, uz korekcije Dijane Zonjić, usvojen je glasi:

„Delegati na sjednicama Skupštine predstavljaju, klubove iz kojih su delegirani (najviše tri iz jednog kluba).

Radi unapređenja stonog tenisa i stvaranja kvalitetnih igrača, za potrebe klubova i reprezentacije, delegata sa pravom glasa, utvrđuje se nasljedeći način:

Svi klubovi koji su registorvani članova STSCG imaju jednog delegata tj. jedan glas.

1) Klubovi koji imaju najmanje četiri takmičarske ekipe u prethodnih 5 (pet) godina u kontinuitetu imaju dva glasa.

2) Klubovi koji imaju sve takmičarske ekipe u muškoj i ženskoj konkurenciji (osam ekipa) u prethodnih 5 (pet) godina u kontinuitetu imaju tri glasa.

Klubovi koji imaju najmanje četiri medalje na ekipim takmičenjima u prethodnih pet godina u kontinuitetu imaju još jedan dodatni glas (s tim da ukupan zbor glasova ne prelazi tri).“

Nakon usklađivanja i ažuriranja određenog broja članova, Skupština je donijela i usvojila Statut.“

3.

Potpredsjednik Skupštine Slobodan Madžarević predložio je da Upravni odbor osnuje novu komisiju – iz izdavačku djelatnost, kako bi se kreirala publikacija (bilten) STSCG na kraju svake sezone.

Sjednica je trajala od 12 do 16 časova.

SEKRETAR STSCG PREDSJEDNIK Skupštine STSCG

Mr Sunčica Rogić Vukadin Babović